Bill Kristol
William Kristol (sündinud 23. detsembril 1952 New Yorgis) on Ameerika Ühendriikide konservatiivne poliitikaanalüütik ja -kommentaator. Ta on poliitikaajakirja The Weekly Standard asutaja ja toimetaja, Fox News Channeli poliitikakommentaator ning endine New York Timesi kolumnist. Kristol on seotud mitme mõttekojaga. 1997–2005 oli New Citizenship Projecti esimees, 1997. aastal asutas ta koos Robert Kaganiga Project for the New American Century (PNAC), ta on instituudi Manhattan Institute for Policy Research usaldusnõukogu ja Ethics and Public Policy Centeri poliitikanõunik. Alates Donald Trumpi kandideerimisest 2016. aasta presidendivalimistel on Kristol olnud üks suurimaid presidendi kriitikuid.